Samkvæmt barnasáttmála Sameinuðu þjóðanna eiga öll börn rétt á að njóta bestu mögulegu heilbrigðisþjónustu og besta mögulega heilsufars . Barnaheill – Save the Children á Íslandi hafa tekið virkan þátt í að þrýsta á um að geðheilbrigðisþjónusta við börn verði efld verulega , en mörg undanfarin ár hafa mannréttindi barna með hegðunarvanda , geðrænan vanda og taugaþroskaraskanir verið þverbrotin vegna skorts á fullnægjandi viðbrögðum stjórnvalda við endurteknum ábendingum um galla innan geðheilbrigðiskerfisins . Meðal þess sem Barnaheill hafa lagt af mörkum er þátttaka í undirbúningi við gerð stefnu og aðgerðaáætlunar í geðheilbrigðismálum til fjögurra ára . Fulltrúi samtakanna sat í vinnuhópi á vegum Velferðarráðuneytisins um geðrækt og forvarnir . Í desember 2015 sendu Barnaheill umsögn til Alþingis um þingsályktunartillögu um stefnuna og aðgerðaáætlunina þar sem hvatt var til þess að brugðist yrði við bráðum vanda í geðheilbrigðisþjónustu við börn . Þingsályktunartillagan var afgreidd þann 29. apríl síðastliðinn án þess að gera þar ráð fyrir sérstökum aðgerðum vegna hins bráða vanda . Frá vori 2015 hafa Barnaheill átt samstarf við hóp annarra hagsmunaaðila , að frumkvæði SAMFOKs um að þrýsta á um að uppfylla ákvæði Barnasáttmálans og annarra laga , útrýma biðlistum eftir greiningum og þjónustuúrræðum , að auka sérfræðiþjónustu í skólum og tryggja að stefnan um skóla án aðgreiningar gagnist öllum börnum eins og henni er ætlað að gera . Samstarfið hefur verið viðvarandi síðan , en í kjölfar áskorunar sem hópurinn sendi frá sér í febrúar 2015 til alþingismanna , borgarfulltrúa og Sambands íslenskra sveitarfélaga , bauð Sambandið til samráðsfundar vegna barna í vanda í skólakerfinu . Helstu niðurstöður þess fundar voru þær að nú þegar lægju fyrir nægar upplýsingar til að byggja aðgerðir stjórnvalda og þjónustuaðila á , ekki væri þörf á frekari rannsóknum eða gagnaöflun til að hefjast handa við lagfæringar á kerfinu . Grípa þyrfti tafarlaust til aðgerða á grundvelli þeirrar vitneskju sem fyrir lægi . Á samráðs fundinum ákvað hópurinn að starfa áfram saman að málefninu og st & o